CELEX: 62018TN0660
Language: mt
Date: 2018-11-08 00:00:00
Title: Kawża T-660/18: Rikors ippreżentat fit-8 ta’ November 2018 – VodafoneZiggo Group vs Il-Kummissjoni

7.1.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 4/42
            
         
      Rikors ippreżentat fit-8 ta’ November 2018 – VodafoneZiggo Group vs Il-Kummissjoni
      (Kawża T-660/18)
      (2019/C 4/55)
      Lingwa tal-kawża: l-Ingliż
      
         Partijiet
      
      
         Rikorrent: VodafoneZiggo Group BV (Utrecht, il-Pajjiżi l-Baxxi) (rappreżentanti: W. Knibbeler u A. Pliego Selie, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-konvenuta tat-30 ta’ Awwissu 2018 dwar il-Kawżi NL/2018/2099 u NL/2018/2100: Suq għall-aċċess għal-linja fissa bl-ingrossa fil-Pajjiżi l-Baxxi, b’riferiment għal C(2018) 5848 finali; u
               
            
                  —
               
               
                  tikkundanna lill-konvenuta għall-ispejjeż tar-rikorrenti, skont l-Artikolu 87 tar-Regoli tal-Proċedura tal-Qorti Ġenerali, inklużi dawk ta’ kull intervenjent.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka tliet motivi.
      
                  1.
               
               
                  L-ewwel motiv huwa bbażat fuq l-applikazzjoni żbaljata u l-qari ħażin tal-Artikoli 7 tad-Direttiva 2002/21/KE (1) dwar qafas regolatorju komuni għan-networks ta’ komunikazzjonijiet u servizzi elettroniċi (Direttiva Qafas)
                  F'dan ir-rigward, ir-rikorrenti ssostni li d-deċiżjoni kkontestata tippreżenta numru ta’ konklużjonijiet importanti fir-rigward tal-abbozz ta’ deċiżjoni tal-awtorità regolatorja nazzjonali Olandiża (id-Deċiżjoni tal-WFA tal-2018) li huma kklassifikati bħala kummenti iżda li b’mod mhux ekwivoku jissodisfaw il-kriterji għal konklużjoni ta' dubji serji. Ir-rikorrenti ssostni wkoll li kull waħda minn dawn l-osservazzjonijiet fil-fatt tikkonċerna, bi kwalunkwe standard oġġettiv, dubji serji li jobbligaw lill-Kummissjoni twettaq investigazzjoni fil-fond skont l-Artikoli 7(4) u 7a(1) tad-Direttiva Qafas.
               
            
                  2.
               
               
                  It-tieni motiv, huwa bbażat fuq żbalji manifesti ta’ evalwazzjoni, ta' applikazzjoni żbaljata tal-Artikolu 7 tad-Direttiva Qafas u nuqqas ta’ investigazzjoni diliġenti
                  
                              —
                           
                           
                              F’dan ir-rigward, ir-rikorrenti ssostni li billi aċċettat fid-deċiżjoni kkontestata l-konklużjonijiet dwar is-setgħa sinjifikanti konġunta tas-suq (SSS konġunta) fid-Deċiżjoni tal-WFA tal-2018, filwaqt li dawn manifestament qajmu dubji serji fl-ambitu tat-tifsira tal-Artikolu 7(4) tad-Direttiva Qafas, il-Kummissjoni applikat b'mod żbaljat l-Artikoli 7 u 7a tad-Direttiva Qafas u wettqet żbalji manifesti ta' evalwazzjoni.
                           
                        
                              —
                           
                           
                              Sussudjrajament, ir-rikorrenti tallega li l-Kummissjoni kellha fi kwalunkwe każ tinvestiga b'mod diliġenti l-kwistjoni, minħabba (i) l-insuffiċjenza manifesta tal-analiżi tal-SSS konġunta mill-awtorità regolatorja nazzjonali Olandiża jekk ipparagunat mal-qafas ta’ evalwazzjoni SSS konġunta kif stabbilit mill-Kummissjoni fil-linji gwida tagħha (żball evidenti ta’ evalwazzjoni) u (ii) il-preċedenti deċiżjonali tal-Kummissjoni stess, li juru li ma hemmx portata għal kwalunkwe konklużjoni ta’ SSS konġunta fis-swieq rilevanti (inkonsistenza).
                           
                        
            
                  3.
               
               
                  It-tielet motiv, huwa bbażat fuq nuqqas ta’ motivazzjoni li jirriżulta fi ksur tal-Artikolu 296 TFUE
                  
                              —
                           
                           
                              F'dan ir-rigward, ir-rikorrenti ssostni li d-deċiżjoni kkontestata fiha motivazzjoni insuffiċjenti fir-rigward tal-elementi importanti tad-Deċiżjoni tal-WFA tal-2018
                           
                        
                              —
                           
                           
                              Barra minn hekk, ir-rikorrenti ssostni li, fuq konklużjonijiet determinanti oħra, id-deċiżjoni kkontestata hija wisq qasira jew kontradittorja.
                           
                        
            
         (1)  Direttiva 2002/21/KE tal-Parlament Ewropew u tal-Kunsill tas-7 ta’ Marzu 2002 dwar [qafas] regolatorju komuni għan-networks ta’ komunikazzjonijiet u servizzi elettroniċi (Direttiva [Qafas]) (ĠU Edizzjoni Speċjali bil-Malti, Kapitolu 13, Vol. 29, p. 349).